La Farigola | Mapes de Patrimoni Cultural\nLa Farigola Oristà\nA 1300 metres per pista forestal de la carretera B-433, punt quilomètric 14'300\nL'edifici s'ha anat ampliant modernament tapant, en part, el volum original de l'edifici.\nRef. cad.: 011A00001\nLa Farigola és una masia situada al nord-est del nucli urbà de Sant Feliu Sasserra, al nord de l'anomenat raval de Sant Feliu, en un punt elevat sobre la vall del riu Bassí.\nEs tracta d'una masia de mitjanes dimensions formada per un volum principal ampliat diverses vegades i amb estructures adossades al voltant. El volum principal, de planta baixa, primer pis i golfes, està construït amb murs de càrrega de maçoneria de pedra arrebossats, amb carreus treballats delimitant les cantonades. La teulada és de doble vessant amb aigües a les façanes principal i posterior en el cos primitiu de l'edifici, i d'una sola vessant en la resta dels cossos adossats.\nLa façana principal, orientada al sud, mostra les diverses ampliacions de l'edifici. En el cos primitiu s'observa un portal emmarcat amb pedra bisellada a la planta baixa, una gran finestra emmarcada amb pedra bisellada i la data de 1701 junt amb diversos anagrames inscrits a la llinda, al primer pis, i una finestra emmarcada amb brancals de pedra treballada i llinda de fusta a les golfes. En el cos adossat just a la dreta, probablement la primera ampliació de l'edifici, hi ha una finestra emmarcada amb pedra bisellada tapiada i dues finestres reformades. Finalment el cos de l'extrem esquerra està construït amb cantonades diferenciades de maó i amb les obertures emmarcades amb maó i el de l'extrem dret, el més modern, està construït amb obra.\nA la façana oest està dominada per un dels cossos adossats, on s'observa una finestra emmarcada amb maó. Al darrera d'aquest cos, en la façana lateral del volum principal, s'aprecia una finestra emmarcada amb pedra bisellada a nivell de golfes.\nLa façana nord és completament inaccessible ja que l'edifici es troba assentat sobre un desnivell que genera un gran pendent darrera la casa completament cobert de vegetació. Únicament es pot intuir l'existència de diverses estructures adossades.\nLa façana est està dominada pel cos adossat construït amb obra, que forma na gran porxo a nivell de primer pis. En aquest porxo es conserven dues obertures d'un dels cossos antics, concretament hi ha dues finestres emmarcades amb pedra bisellada, una de les quals s'ha convertit en accés al porxo.\nTot i no trobar documentació referent a la masia es pot considerar la Farigola, bastida a peus del camí ramader, com una construcció del segle XVIII, ampliada i reformada posteriorment.


Nota Legal - graficartprints.com\nEl present espai web ha estat dissenyat i creat per informar dels serveis que ofereix GraficArtPrints, segons els Termes d’Ús que a continuació s’estableixen, en coformitat a la legalitat vigent, prohibint de forma expressa qualsevol tipus d’actuació en perjudici de GraficArtPrints o terceres persones, tot reconeixent per part de l’usuari que el simple fet d’accedir al nostre web suposa haber llegit i acceptat les següents condicions.\nEl domini www.graficartprints.com, nom comercial de la empresa titularitat de Queralt Sunyer Torres amb NIF ES39359555T i amb domicili social a la Ctra. de Mata, 13, 08304 Mataró (Barcelona). Aquest espai web està dirigit al públic en general, interessat en els nostres serveis, el qual té dret de navegar lliurament amb les limitacions recullides en aquests Termes d’Ús.\nEl present espai web és propietat intelectual de GraficArtPrints i els seus representants legals, els quals ostenten tots els drets d’ús i explotació. L’accés a aquest web o la utilització dels seus continguts no implica, en cap cas, cessió o llicència de drets de propietat intel·lectual i industrial, quedant prohibida, la reproducció, transformació, distribució, comunicació pública o de qualsevol altra mena, per qualsevol procediment, de la totalitat o part dels continguts i elements integrants d’aquest espai web, llevat que expressament s’indiqui el contrari. La persona, persones o entitat jurídica que atempti contra els drets de propietat intel·lectual o industrial de GraficArtPrints, serà responsable davant els Tribunals competents.\nMalgrat GraficArtPrints s’esforçarà per mantenir l’exactitud del contingut d’aquest espai web, no pot garantir l’absoluta veracitat de totes les seves dades. Al mateix temps no es responsabilitza del mal ús que s’en pugui fer, ni de la garantia absoluta d’absència de virus o altres elements que poguessin causar danys a sistemes informàtics, pel que no ens podem responsabilitzar dels perjudicis ocasionats per aquesta causa.\nGraficArtPrints es reserva el dret de modificar aquests Termes d’Ús a la seva conveniencia respectant sempre la normativa legal. Per a qualsevol litigi que pogués sorgir de l’aplicació dels següents Termes d’Ús, s’aplicarà la legislació espanyola i hauran de ser tramitats pels Jutjats de Mataró (Barcelona).\nLes dades personals que vostè ens faciliti per medi d’aquest espai web, seran tractades de forma totalment confidencial i seran incorporades a una base de dades gestionada per GraficArtPrints. De conformitat a la Llei Orgànica 5/1992 de 29 d’octubre (LOTARD), vostè te dret a accedir aquesta informació en els termes fixats per aquesta llei i modificar-ne o rectificar-ne les dades facilitades, dirigint-se per escrit a:\nCtra. de Mata, 13


Era el familiar d'una coneguda periodista i dona d'un polític\nper Sara Puértolas dijous, 20 d’agost 2020 - 20:30h\nGloria Lomana és l'exdirectora d'informatius d'Antena 3 | Catalunya Diari\nGloria Lomana està passant per un mal moment personal. La primera dona directora d'informatius d'una cadena de televisió privada, 'Antena 3', acaba de perdre a un important membre de la seva família, el seu germà.\nFeia ja temps que la periodista, casada amb Josep Piqué, exministre del Partit Popular, havia desaparegut de la primera línia mediàtica. Ara Gloria Lomana ha reaparegut per compartir el trist moment familiar que li està tocant viure.\n«Què fer, què dir? El dilluns al meu germà li va donar un ictus, hores després, sense comunicar a la família, va ser traslladat a un geriàtric. Després del trasllat em van trucar per a acomiadar-me d'ell. D.E.P #Cuideu-vosTots, els #grans tornen a no tenir cabuda als hospitals. Tristesa...», escrivia la periodista ahir a l'hora de menjar en el seu compte de Twitter.\nLa periodista ha perdut el seu germà | Antena 3\nGloria Lomana acaba de perdre al seu germà de manera sobtada, però encara li queden forces per a recordar la falta d'empatia de molts ciutadans. Per què van portar al seu germà a un geriàtric i no a un hospital? Pot ser a causa dels rebrots de coronavirus que estan començant a afectar el funcionament dels hospitals, especialment als de la comunitat de Madrid.\nUn avís clar a la població\nEl drama de la periodista serveix com a avís d'allò que està tornant a succeir. Els centres sanitaris comencen a estar saturats igual que en els mesos de març i abril. Cada vegada són més els pacients que han d'ingressar en ells.\nMalgrat les circumstàncies, encara queda gent que fa cas omís a la normativa del Govern i al sentit comú. L'exemple més clar ha estat la manifestació contra la imposició de màscares dels últims dies a Madrid, que ha tingut com a resultat que un dels assistents hagi d'estar hospitalitzat per Covid-19.\nMentre el sistema sanitari sofreix les conseqüències de la pandèmia, especialment per la falta de responsabilitat de molts ciutadans, els negacionistes continuen amb una lluita que perjudica seriosament la salut de la resta.


Les comunitats jueves italianes s'afegeixen als corredors humanitaris de Sant'Egidio i la FCEI. Acullen la primera família a Milà | NEWS | COMUNITÀ DI SANT'EGIDIO\nHOME > NEWS > LES COMUNITATS JUEVES ITALIANES S'AFEGEIXEN ALS CORREDORS HUMANITARIS DE SANT'EGIDIO I LA FCEI. ACULLEN LA PRIMERA FAMíLIA A MILà\nLes comunitats jueves italianes s'afegeixen als corredors humanitaris de Sant'Egidio i la FCEI. Acullen la primera família a Milà\n28 Gener 2020 - MILÀ, ITÀLIA\nEl dimarts 28 de gener arriba a Milà una família siriana acollida a Itàlia amb rètols de "Benvinguts" gràcies als corredors humanitaris. L'acollida de les set persones (pares amb quatre infants i un altre parent) compta amb l'ajuda de la Unió de Comunitats Jueves d'Itàlia (UCEI) i de la Comunitat jueva de Milà, els membres de la qual col·laboraran amb la Comunitat de Sant'Egidio per integrar els nouvinguts a la capital llombarda. S'amplia així l'aliança entre comunitats de creients que han fet realitat el projecte pilot impulsat des del 2016 per la Comunitat de Sant'Egidio, la Federació d'Esglésies Evangèliques d'Itàlia i la Taula Valdesa.\nLa família, de religió musulmana, va arribar a l'aeroport de Fiumicino de Roma amb un vol d'Alitalia i prové d'Alep, històricament ciutat de convivència entre religions diferents que fa nou anys que pateix la tragèdia de la guerra. Abans d'arribar a Itàlia, van passar un temps en un camp de refugiats del Líban. Ja són més de 2400 els refugiats que han estat acollits a Itàlia gràcies als corredors humanitaris: sirians que fugen del conflicte i persones provinents de la Banya d'Àfrica. El projecte també està actiu a França, Bèlgica i Andorra.\nA Milà la família s'allotjarà en un pis de la zona sud de la ciutat. L'acollida difosa és un element fonamental d'un projecte totalment autofinançat, s'està facilitant la inserció dels refugiats en el teixit civil i social del país, en el circuit educatiu per als infants i en el laboral per als adults, la qual cosa és un gran benefici per a la societat.\nPer conèixer més els corredors humanitaris LLEGEIX EL DOSSIER\nEl papa Francesc a l'àngelus: "La soledat dels ancians és un drama del nostre temps". Ens unim a les seves paraules. És inacceptable considerar-los un rebuig


Mor William Goldman, l’autor de ‘La princesa promesa’ L'illa dels llibres -\nInici Notícies Actualitat Mor William Goldman, l’autor de ‘La princesa promesa’\nMor William Goldman, l’autor de ‘La princesa promesa’\nGuionista i escriptor va publicar la novel·la l’any 1973 però es va fer molt popular arran de l’adaptació cinematogràfica l’any 1987.\nWilliam Goldman ha estat un dels destacats guionistes de Hollywood i autor dels guions de ‘Dos homes i un destí’, “Harper, investigador privat” i “Tots els homes del president”.\nTot i començar la seva carrera com a escriptor va decidir escriure guions de pel·lícules i fins i tot va aconseguir dos Oscars.\nL’any 1973 publicava la novel·la ‘La princesa promesa’ que va obtindré un gran èxit en la seva adaptació al cinema l’any 1987 fins a convertir-se en una pel·lícula de culte.\nProtagonitzada per Robin Wright i Cary Elwes la novel·la i la pel·lícula narren una història de princeses diferents amb tocs d’humor.\nDesprés de la mort del seu estimat Westley, la bella Buttercup es compromet amb en Humperdinck, un príncep malvat i mentider per evitar una guerra.\nPerò, abans de les noces, una banda de mercenaris formada per l’Íñigo Montoya, el millor espadatxí del món; en Vizzini, l’home més intel·ligent del món; i el Fezzik, el més fort, segresta la jove, i un misteriós pirata reptarà els segrestadors per fer-se amb la princesa.\nL’editorial Atic dels Llibres publicava fa poc per primera vegada en català la novel·la de Goldman.\nL’autor va morir el 16 d’agost als 87 anys.\nArticle anterior‘Tot el bé i tot el mal’, la novel·la de Care Santos a ritme de bolero\nArticle següentIV Els Quaderns secrets de ‘Els camins de la llum’ per Coia Valls – De realitats


Dalinians: Albert Moncasi signa amb el Girona FC per un mes, i demà ja viatjarà a Osca\nAlbert Moncasi signa amb el Girona FC per un mes, i demà ja viatjarà a Osca\nAlbert Moncasi, pivot de 24 anys i 2.10 d'alçada, ha arribat a un acord amb el Girona FC i demà ja es desplaçarà amb la resta de l'equip cap a Osca per jugar a la nit davant el Lobe (21.00h). El de Premià -format a les categories inferiors del FC Barcelona- prové del Múrcia (ACB), on hi va jugar la darrera campanya.\nL'expedició gironina sortirà demà matí a les 09.15h des de Fontajau cap a terres aragoneses. Arribaran a l'hotel de concentració per dinar i descansar a la tarda. Tornaran un cop acabat el matx.


Lo Blog del Bep: O juguem tots o esqueixem les cartes.\nO juguem tots o esqueixem les cartes.\nSembla ser que en aquest país estem abonats a aixecar polèmiques i sobretot abocar tones de demagògia per fer jocs de prestidigitació política, traient del barret de copa algun conill o alguna llebre.\nEstem en una situació de plena crisi en la que se'ns ha amenaçat-i jo diria que executat- unes fortes retallades pressupostàries amb l'objectiu d'estabilitzar els balanços econòmics de les diferents administracions. És clar que, ara per ara, les administracions públiques ingressen de l'ordre d'un 20 i un 30% menys que fa dos anys, en contribucions directes i indirectes. Això suposa que els pressupostos públics haurien d'haver-se reduït en la mateixa proporció que s'havia produït la caiguda d'ingressos.\nPerò aquí ningú ha reaccionat equilibrant els pressupostos a mesura que es veia venir l'estancament de l'economia i per tant la caiguda en la recaptació d'impostos. A Catalunya hem tingut unes eleccions a la Generalitat que han provocat que des del govern català es gastés el que teníem i el que no teníem. En resum que es gastessin més recursos dels que es recaptaven.\nAquest proper mes de maig estan convocades unes eleccions municipals que han generat la mateixa reacció per part dels nostres polítics dirigents. Per poder captar el vot d'última hora, molts ajuntaments s'han endeutat més enllà del que seria prudent i recomanable, amb l'únic objectiu de mantenir la quota d'intenció de vot i assegurar-se la continuïtat per a una altra legislatura.\nEl govern de l'estat espanyol portava el mateix camí: negant la crisi al començament de la legislatura i paralitzant ajudes als nadons i els aturats de llarga durada. Fins que els alemanys s'han aixecat i han dit que estan fins al monyo de ser cornuts i pagar el beure. Això ha ocasionat que la Unió Europea obligui al govern espanyol a establir uns retalls socials, atacant directament a un dels pilars dels que sempre s'ha vanagloriat el socialisme espanyol com el de les polítiques socials. Però de moment l'únic que estan aconseguint aquestes retallades és fer al Mariano Rajoy el futur president d'Espanya.\nA Catalunya en canvi, estem amb un govern de Convergència i Unió que ha arribat al govern amb un fort suport electoral i que té a les mans un xec en blanc que li hem atorgat entre tots. Artur Mas s'ha trobat una situació econòmica complicada i un govern espanyol feble que condiciona l'accés al crèdit de Catalunya, a una reducció de més del 10% dels pressupostos generals de la Generalitat.\nÉs just en aquest punt on crec en President de la Generalitat hauria de reflexionar sobre la idoneïtat d'eliminar l'Impost de Successions, i així complir la promesa electoral de forma immediata o esperar a final de legislatura. Entre altres motius perquè crec que se'ns està demanant a la ciutadania que entenguem i tolerem, una sèrie de retallades importants en educació, en sanitat pública, en infraestructures necessàries per al país, en polítiques culturals i en polítiques socials. Jo entenc que se'ns demani un esforç en pro d'ajudar a remuntar la crisi i un esforç solidari des de tots els àmbits per "fer més amb menys recursos" (paraules del Artur Mas). Però jo li demanaria que l'esforç sigui realment de tots i que l'eliminació de Impostde Successions sigui aparcat fins a final de legislatura com a mínim.\nNo entraré a valorar si és necessària o no la seva eliminació. Però el que sí que vull dir és que és inadequada la seva aplicació en aquests moments. No es pot estar demanant esforços solidaris a la ciutadania d'una banda i per l'altra renunciar a uns recursos que no per ser menors, deixen de ser importants i representatius. Aquí o ens escalfem tots o li fotem una puntada a l'estufa.\nPublicat per Bep a diumenge, de març 27, 2011\nEtiquetes de comentaris: economia, política, Serveis Socials


FCF | Els cinc nous àrbitres i àrbitres assistents catalans que xiularan a Segona Divisió ‘B’\nEls cinc nous àrbitres i àrbitres assistents catalans que xiularan a Segona Divisió ‘B’\nComitè Àrbitres | 22/08/2018\nGerard Brull i Pol Gòdia han ascendit com a àrbitres principals, mentre que Josep Antoni Vigo, Antoni Espadas i Mariona Peralta faran les funcions d’àrbitres assistents.\nEl Comitè Tècnic d’Àrbitres de la Federació Catalana de Futbol tindrà cinc nous col·legiats a Segona Divisió ‘B’ el curs 2018-2019, que comença aquest cap de setmana, 25 i 26 d'agost. Han ascendit dos àrbitres principals -Gerard Brull i Pol Gòdia- i tres àrbitres assistents -Josep Antoni Vigo, Antoni Espadas i Mariona Peralta-. Quan falten pocs dies perquè doni el tret de sortida una nova temporada a Segona Divisió ‘B’, els cinc àrbitres catalans analitzen com afronten aquesta nova etapa que està a punt de començar.\nCom afrontes aquesta etapa en una nova categoria i quines diferències tindrà respecte l'anterior temporada?\nAfronto aquesta etapa que ara comença a Segona Divisió 'B' amb molta il·lusió i ganes. El camí per arribar fins aquí és dur i sacrificat, això fa que cada ascens o premi que aconseguim el valorem molt.\nLes diferències seran nombroses. És a partir d'aquesta categoria on els viatges arreu d'Espanya apareixen d'una forma més freqüent i també per començar a participar, com a 4t àrbitre, en el món del futbol professional.\nQuina adaptació et caldrà i quines exigències et comportarà?\nCada canvi de categoria suposa un nou període d'adaptació. La velocitat del joc s'incrementa dràsticament, la professionalització tant de jugadors com de clubs és major i això suposa que nosaltres com a àrbitres hem d'intentar estar a l'altura de les circumstàncies. L'arbitratge comporta un treball constant per intentar ser millor cada dia.\nQuè és el que més t'apassiona de ser àrbitre?\nTenir l'oportunitat de viure aquest gran esport des de dins, ser una peça important en el transcurs dels partits, el poder tenir l'oportunitat de prendre decisions i estar en la recerca constant per intentar millorar tant física com tècnicament són bàsicament el que més m'apassiona de ser àrbitre. L'arbitratge t'enganxa.\nEn quin moment de la teva carrera et trobes i quines metes et marques?\nUn ascens de categoria sempre és un moment molt dolç, ja que veus recompensat tots els sacrificis fets en el passat. Però la relaxació no està permesa i cada vegada hem de tenir al cap nous objectius i metes. Ara toca treballar de valent per aterrar bé a la categoria, poder estar a l'alçada de la mateixa, aprendre molt dels companys i sobretot gaudir de cada oportunitat.\nPOL GÒDIA SOLÉ\nL'afronto amb el màxim d'il·lusió i ganes, sabent que es tracta d'una categoria de nivell i exigent. Una de les diferències respecte la temporada anterior és que formarem parella amb el mateix àrbitre assistent durant tota la temporada, fet que afavorirà el treball conjunt i la compenetració. Tindrem valoracions en tots els partits i, per tant, no podem cometre errors i haurem d'intentar encertar el màxim possible.\nHaurem d'intentar adaptar-nos el més ràpid possible al nivell de joc de la categoria i a les seves característiques. A nivell personal, l'exigència serà la mateixa que fins ara: preparar-nos al màxim tant física com tècnicament cada setmana.\nPoder veure el futbol des d'una perspectiva diferent de l'habitual, sent coneixedor de les Regles del Joc i tractant tant amb jugadors com amb tècnics. El fet d'arbitrar un partit i que al final d'aquest la gent estigui contenta amb la teva actuació és una sensació de confortabilitat molt gran. En el cas dels més petits, poder ajudar-los en la seva projecció també és bonic, i sempre ho intentem fer dins de les nostres possibilitats.\nEl fet d'haver arribat a Segona Divisió 'B' ja és un èxit, ja que quan comences a arbitrar no t'imagines poder arribar-hi. Estic en un moment on m'agrada el que faig i em trobo molt de gust fent-ho. Per tant, l'únic que demano ara és poder gaudir de la categoria i estar arbitralment al nivell d'aquesta, assentar-nos en ella el més ràpid possible.\nJOSEP ANTONI VIGO GATIUS\nCom afrontes aquesta etapa en una nova categoria i quines diferències tindrà respecte a l'anterior temporada?\nEstic molt feliç i amb moltes ganes de començar la temporada. Aquest any tocarà viatjar més lluny de casa, i conèixer camps i equips nous on el nivell d'exigència serà molt superior. Tota la resta seguirà igual que sempre: entrenant, estudiant i intentant millorar cada dia.\nA la vida un pas endavant sempre suposa més esforç i dedicació. Penso que la constància és la clau per a poder aconseguir objectius, així que caldrà entrenar molt per a poder donar el millor de mi al llarg de la temporada. Crec que ens serà de molta ajuda l'estudi previ dels equips abans del partit i així familiaritzar-nos amb els jugadors i tenir present l'estil de joc. Serà una temporada on el nivell d'exigència serà molt alt però també sé que és una bona oportunitat per aprendre molt.\nAcostumo a seguir l'actualitat de molts esports però el futbol en especial i des de sempre. Dirigir un partit és un cúmul de sensacions difícil d'explicar però puc resumir-ho tot dient que agafar el xiulet va ser una de les millors decisions que he pres. Gràcies a l'arbitratge he conegut persones fantàstiques.\nMenteixo si dic que no faig el compte endarrere per a l'inici de la temporada, la veritat és que en tinc moltes ganes i estic més il·lusionat que mai. Estic en una de les millors etapes de la meva vida, sento que tot l'esforç ha valgut la pena i això m'impulsa a seguir donant el millor de mi. L'objectiu és gaudir del dia a dia, aprofitar aquesta oportunitat i per sobre de tot aprendre.\nANTONI ESPADAS NAVARRO\nAquesta nova temporada a 2 Divisió 'B' l'afronto amb molta motivació i il·lusió així com una oportunitat per treballar i continuar millorant per arribar al meu camí que, sense cap dubte, és cada cop més sacrificat i gratificant. Aquesta temporada hi haurà nous objectius, nou pla de treball i nous reptes; l'exigència és cada vegada més gran i hem d'estar al 100%! Per començar, enguany he d'assistir amb el meu company principal Albert Àvalos en cada partit de categoria. Mai l'havia conegut fins avui dia, viatjarem per camps de futbol de diferents comunitats, passarem moltes hores junts i, el més important, arbitrarem sota el mateix equip; molt més emocionant!\nPrimerament hauré de conèixer el nivell de futbol de la categoria nacional actual per rendir-ne al màxim a cada partit i afrontar-ho amb èxit; el futbol català de ben segur és diferent del futbol, per exemple, d'Andalusia i, per aquest motiu, m'hauré d'adaptar-hi. Per això, hauré de treballar coordinament amb el meu company Albert i analitzar cada punt rellevant de la categoria, els equips, jugadors, etc. La informació envers l'estudi previ és molt important per preparar-nos els partits amb tota eficàcia per encertar al màxim possible.\nEl que més m'apassiona de ser àrbitre és poder jutjar com professional, es a dir, portar la tutela d'un partit de futbol i aplicar les Regles de Joc al camp de futbol perquè l'adrenalina que descarrega el cos no és comparable a qualsevol altra cosa. Tanmateix, m'agrada ser més àrbitre assistent, m'encanta. Se'm posa la pell de gallina quan m'imagino a l'últim minut d'un partit d'una final (m'ho invento) d'un Mundial hi ha un gol amb possible fora de joc que pot resoldre el partit... la primera persona qui podrà veure qui serà el campió mundial (o no) serà l'àrbitre assistent.\nAra em trobo en el punt més àgil de la meva carrera: l'ascens de categoria enguany, l'acomiadament del meu delegat i, també, d'un amic del comitè en el qual he pogut compartir bons moments en el món de l'arbitratge, el suport de les meves amistats tant dintre com fora del Comitè... en fi, un cúmul de sentiments que em fan sentir més viu que mai. Una de les meves metes és arribar a ser àrbitre assistent de Primera Divisió. No hi ha pressa, ara el meu cap està en 2 Divisió 'B'. S'ha de gaudir del camí i, a poder ser, sempre amb la bona companyia i amistats: de mica en mica s'omple la pica.\nAquesta nova etapa que sem presenta l’afronto amb molta il·lusió i ganes de gaudir de la categoria Hi haurà bastants canvis, ja que arbitraré fora de Catalunya, cosa que suposa forces viatges i cal estar a l’altura de la categoria.\nConèixer des de dins tot el funcionament, el joc, els jugadors i els equips. Les exigències d’estar a una categoria alta fa que et demanen molt i has d’estar atenta a tot el que va succeint.\nM’apassiona el simple fer de formar part de l’arbitratge català. Una de les coses que més m’agraden és la relació i el contacte amb els jugadors i també poder gaudir del futbol d’aquest nivell des de dins del terreny de joc.\nEm considero molt afortunada per estar on estic, tot i que per arribar-hi s'han sacrificat moltes altres coses. Estic en un moment molt bonic en què puc gaudir tant de la Segona Divisió B' com de la màxima categoria de futbol femení. Em sento doncs molt contenta i feliç i amb ganes de demostrar tot el que he après al llarg d’aquests anys en l'arbitratge. Un dels meus somnis ja l’he complert que era arribar a Segona Divisió 'B'. L'altre somni és arribar a ser internacional.\nJosep Antoni Vigo ascendeix al grup d'Assistents de 2a Divisió i Gonzalo Romero a [...]\nXavier Estrada, guardonat com a millor àrbitre de la temporada 2018-2019 a Primera [...]\nReunió de final de temporada del Comitè Tècnic d’Àrbitres\nCelebrada la 3a edició del Torneig en memòria de Josep Maria Palmero


Docents implicats: Rosa Campalans Griells\nAssessorament: Quique Giménez\nA partir d’un mètode de treball el màxim de caòtic i experimental, treballem a partir de la disciplina que més motiva els caòtics grups de treball sota la condició de que contextualitzin el caos a les ja per sí caòtiques Adoberies de Vic, per tal que tot aquest material formi part d’una obra, peça única que recull el caos que s’ha generat.\nHem procurat seguir un mètode de treball el màxim de caòtic. Després d’intentar definir el concepte sense informació prèvia, ens hem documentat sobre el tema (projectes anteriors, obres, autors, vídeos, visites a exposicions…), s’han format grups de treball molt diferents entre els alumnes pel que fa nombre de components, interessos…. La condició i nexe comú és que treballin el tema del caos a partir de la disciplina que més els motivi i el contextualitzin a les Adoberies de Vic ja en sí prou caòtiques i sobre les que també ens documentem (entrevistes…).\nÉs per això que es genera un material tan variat com: un cal·ligrama (on intervé de manera activa l’àrea de Llengua Catalana i Literatura), una coreografia de la que també se’n procura el vestuari treballant la pell de formes caòtiques, una animació (on es demostra que girant les lletres que composen el caos, dona lloc a la paraula escola), vídeos (un circuit caòtic i un muntatge de la càmera boja de les Adoberies des del punt de vista d’un motorista), una demostració gràfica de que la proporció àuria (l’ordre com a contrari del caos) és també present en una arquitectura aparentment caòtica o simplement l’obra plàstica com a resultat de l’experimentació.\nParal·lelament es fa un registre diari de les sessions i finalment es procura que tot aquest material formi part d’una obra o peça única.


Un altre nyap a TVE (Mònica Planas)\nUn altre nyap a TVE\nMònica Planas 10/03/2017 22:43\nAquesta setmana La 1 ha estrenat la sèrie iFamily. El nyap d’aquesta ficció és d’aquells que fan història. En un moment en què fins i tot a Espanya s’està intentant fer evolucionar el gènere i s’esforcen per oferir productes amb una factura de qualitat digna i uns conflictes actuals, TVE ha apostat per una producció mal feta, caduca i de contingut impropi d’una tele pública. Verano azul tenia més voluntat innovadora que aquest despropòsit, i al seu costat Los Serrano era glamurosa. Només cal afegir que iFamily és de la mateixa productora que Ana y los siete, protagonitzada per Ana Obregón.\nUn empresari vidu i adinerat (Antonio Garrido) ha de fingir estar en coma per no ser perseguit per la justícia i arruïnar-se. Els seus quatre fills queden sota la supervisió d’una assistent social. El germà intentarà treure beneficis d’aquesta situació perquè el persegueixen una colla de mafiosos per cobrar els seus deutes. I pel mig hi ha el personatge d’Antonio Resines, que, per variar, regenta el bar El Curro. És la quota popular per intentar atrapar l’audiència (sense èxit). “ ¡Cuidadín, que te arranco la cabeza! ” és la primera frase que li sentim dir a l’actor. La segona cosa que surt de la seva boca és “ ¡Desgraciada! ¡Más que desgraciada! ” dirigint-se a la seva filla. I el tercer: “ ¡Yo estoy donde me sale de los cojones! ” L’advocat també s’encarregarà d’insultar una infermera quan considera que la professional ha de marxar de l’habitació.\nEl guió i els diàlegs són nefastos, amb els típics errors de guionistes inexperts (o directament, dolents). Les situacions són inversemblants i insostenibles. Els personatges són estereotipats i plans, i només saben interactuar a partir de faltar-se al respecte. Gairebé sempre criden. El nivell interpretatiu, lamentable. Tant, que fins i tot en les converses entre l’oncle i la neboda gran adolescent hi ha una tensió sexual que potser hauria hagut d’alarmar algú quan la gravaven. L’humor és barroer i ineficaç. En la realització hi ha incoherències de raccord. Fins i tot l’ambientació és còmica. Les fotos familiars de la decoració, on se suposa que mostren escenes passades dels protagonistes, estan fetes amb un photoshop tan dolent que els caps dels actors es noten enganxats de mala manera sobre altres cossos. Les persecucions en cotxe són dignes d’aficionats.\nMés enllà dels valors que transmet (tots plegats són una colla de corruptes, les criatures són tractades amb menyspreu pels familiars i la màfia està representada per ciutadans estrangers que semblen trets d’un còmic), iFamily és una falta de respecte a l’audiència per la seva baixa qualitat. Una altra despesa inexplicable de TVE en un moment en què els espectadors han adquirit un bagatge i unes expectatives en la ficció a anys llum del que ofereix la cadena. compartir en Facebook


Solinianka Villas & Spa Solina Polònia - Ofertes d'hotels amb els MILLORS DESCOMPTES EN LÍNIA\nSolina 1A, Zabrodzie, Solina, Polònia - Veure al mapa\nAl visitar Solina, vosté es sentirà com a casa a Solinianka Villas & Spa, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Solinianka Villas & Spa, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen instal.lacions per a minusvàl.lids, magatzem d'equipatge, servei d'habitacions, instal·lacions per a reunions i banquets , centre de negocis.\nA més, totes les habitacions ofereixen una gran varietat de comoditats com ara calefacció, servei de despertador, escriptori, balcó/terrassa, aparell de televisió LCD/pantalla de plasma per satisfer els clients més exigents. Les instal.lacions d'oci de l'hotel, que inclouen sauna, esquí, buceig, pesca, spa estan dissenyades per escapar i relaxar-se. Gaudeixi d'incomparable serveis i d'una localització de prestigi a Solinianka Villas & Spa.\nTots els tipus de viatgers (230) Parelles (149) Viatgers en solitari (4) Famílies amb infants petits (49) Famílies amb infants grans (11) Grups (17)


XAL > Sala de premsa > ‘Nius’ mostra l’entramat cultural català\n'Nius' a xip/tv\nUn lloc un món\nCada cap de setmana a les teles locals i sempre que es vulgui a xip/tv\n‘Nius’ mostra l’entramat cultural català\nS’estrena aquest diumenge, a les 22.30h.\nDesvetlla la feina dels professionals que hi ha rere els projectes culturals.\nDescobreix iniciatives culturals on line i també propostes en fase de gestació.\nAquest diumenge a la nit la Xarxa de Televisions Locals estrena ‘Nius’, un programa de l'XTVL i Un llóc un món que mostra la varietat de projectes culturals que hi ha a Catalunya i la forma com treballen i interactuen amb l'entorn.\n‘Nius’ apropa setmanalment, en episodis de 25 minuts, l’actualitat cultural endinsant-se en les diferents disciplines que la conformen i fent emergir la feina dels professionals que hi ha rere cada projecte.\nLa presentadora, l’actriu menorquina Enka Alonso, viatja per Catalunya descobrint-ne l’entramat cultural tot seguint la ruta d’un ocell que, segons la llegenda, viatja pel món transportant en el bec les llavors de la cultura.\nUn viatge que permetrà els espectadors, per exemple, conèixer com transcorre una jornada al TNC o quin és l’origen i el dia a dia d’una formació musical com la Sant Andreu Jazz Band o la llibreria 22 de Girona.\n‘Nius’ també s’acostarà a projectes culturals en fase de gestació i a d’altres que han trobat a internet l’oportunitat per néixer i consolidar-se.\nLa productora audiovisual Un llóc un món també és l’autora de les sèries ‘Vent maleit: torna’m les meves coses’, ‘Un ou de closca verda’ i ‘Raval 14’, que han estat emeses dins la franja de nous formats DO de l’XTVL.\nEmissió per TV LOCALS i a la carta a xip/tv\n‘Nius’ es podrà veure cada diumenge a les 22.30h per TV Badalona, Canal Terrassa Vallès, m1tv, VOTV, Canal Blau TV - Maricel TV, Penedès TV, Vallès Visió, El 9 TV, Canal Reus TV, TAC 12, TV Girona i Lleida TV.\nPer a més informació contacta amb el departament de Comunicació:


Obligacions dels productors. Departament d’Agricultura, Ramaderia, Pesca i Alimentació\nLes obligacions dels agricultors en relació amb la higiene de la producció primària agrícola seran:\nEls agricultors han de complir les obligacions en matèria de higiene establertes en l'annex I del Reglament CE 852/2004 i a l'annex I del Reglament 183/2005\nAnualment cal notificar la informació referent a les dades de l'explotació i dels recintes i parcel·les que en formen part. Aquesta notificarà es farà a partir de la Declaració Única Agrària (DUN)\nEn el cas d'explotacions de nova constitució o que cessin en la seva activitat, la informació s'ha de comunicar dins del mes següent a l'inici o al cessament de l'activitat.\nA0191-AN8 Cartell Bones Pràctiques d'Higiene en la Producció Primària Agrícola A1091-AN7 Triptic Bones Practiques Higiene en la Producció Primària Agrícola Cartell - Higiene a la Producció Primària Agrícola\nCartell - Productes Fitosanitaris\nGuies de bones pràctiques de la higiene de la producció primària agrícola\nPer tal de facilitar el compliment de les obligacions en matèria de la higiene de la producció primària agrícola, les administracions en col·laboració amb el sector productor, han elaborat i actualitzat diferents Guies de bones pràctiques d'higiene de la producció primària agrícola. El seguiment de les guies és voluntari, i són només un instrument que es posa a disposició dels agricultors per a facilitar el compliment dels requisits i les obligacions del paquet d'higiene i del Reial decret 9/2015.\nLes guies recullen obligacions i recomanacions que cal tenir en compte amb:\nL'aigua d'ús agrícola\nEls fertilitzants i esmenes orgànics i inorgànics\nLes condicions higienciosanitàries dels treballadors i de les explotacions agrícoles\nLes condicions sanitàries en les operacions connexes de recol·lecció, càrrega, transport, emmagatzematge de productes recol·lectats i envasat a l'explotació agrícola\nLes guies disponibles actualment\nGuia de bones pràctiques d'higiene de la producció primària agrícola\nChecklist associat a la guia de bones pràctiques d'higiene de la producció primària agrícola\nGuia per a combatre els riscos microbiològics en fruites i hortalisses fresques a la producció primària, mitjançant una bona higiene\nPrograma de control oficial de la higiene de la producció primària agrícola i de l’ús de productes fitosanitaris\nJustificació i abast dels controls\nEl Programa Nacional de Control Oficial de la Higiene de la Producció Primària Agrícola i de l'Ús de Productes Fitosanitaris va ser aprovat en Conferència Sectorial d'Agricultura i Desenvolupament Rural al febrer de 2016, com un dels programes integrants del Pla Nacional de Control Oficial de la Cadena Alimentària (PNCOCA) per al període 2016-2020.\nEl Programa s'ha elaborat per a complir amb les disposicions comunitàries, en l'àmbit de la producció primària agrícola, del "Paquet Higiene", i amb les de la normativa espanyola en la matèria, concretament amb el Reial Decret 9/2015, de 16 de gener, per qual es regulen les condicions d'aplicació de la normativa comunitària en matèria d'higiene en la producció primària agrícola.\nAquest Programa és d’obligat compliment a tot l’estat a partir de l’any 2016 i integra tant els controls que ja es venien fent fins ara en el marc de l’ús dels productes fitosanitaris, com els nous controls de la higiene de la producció primària agrícola.\nEl punt focal d’aquest pla de controls a Catalunya és la Subdirecció General d’Agricultura, i la coordinació d’aquests controls es realitza conjuntament des del Servei d’Ordenació Agrícola i des del Servei de Sanitat Vegetal, amb la participació del Servei de Sòls i Gestió Mediambiental de la Producció Agrària, en l’àmbit de les seves competències.\nPla de controls\nEl Pla de controls afecta només a l'àmbit de la producció primària agrícola, és a dir, la producció o cultiu de productes primaris, i aquelles operacions connexes a la producció i que també s’entenen incloses en l’àmbit de la producció primària, com són el transport, l'emmagatzematge i la manipulació de productes primaris en el lloc de producció, i el transport del lloc de producció fins a un establiment, sempre que no s'alteri la seva naturalesa de manera substancial.\nDes de l’any 2015, les explotacions agrícoles de Catalunya es troben incloses al Registre General de la Producció Agrícola (REGEPA, creat pel Reial Decret 9/2015) i en ell s’han d’inscriure les explotacions agrícoles que fan la seva activitat dins de l’àmbit de la producció primària agrícola amb l’excepció d’aquelles explotacions que destinen les seves produccions íntegrament al consum domèstic privat.\nTotes aquelles activitats que van més enllà de la producció primària i les seves activitats connexes, han d’estar inscrites al Registre Sanitari d'Indústries i Productes Alimentaris de Catalunya (RSIPAC) i l’organisme competent per al seu control és el Departament de Salut.\nNúmero i tipus de controls a realitzar\nEl control de la higiene i l’ús de productes fitosanitaris no és específic de cap tipus d’explotació en concret sinó que s’emmarca dins del Pla de Control oficial d’higiene i de l’ús dels productes fitosanitaris a tota la producció primària agrícola.\nEs realitzaran controls a tot Catalunya, distribuïts de forma aleatòria i tenint en compte el risc de cada explotació. Aquests controls afectaran a tots els cultius, de l’explotació. El nombre final d’explotacions de cada cultiu a comprovar dependrà del mostreig general que es realitzarà en el marc del pla de control oficial.\nEls controls seran de tipus documental, terreny i/o de presa de mostres en funció de l’explotació. En el marc del control terreny es prendran mostres per a anàlisis de residus de productes fitosanitaris. Igualment, es podran prendre mostres per a la detecció de contaminants o microbiològiques en algunes explotacions.\nEls controls durant l’any 2018 es realitzaran a partir del mes de març i fins a final d’any\nConseqüències del control en cas de detecció d’incumpliments\nEls diferents tipus d'actuacions que es poden posar en marxa com a conseqüència de la detecció d'un incompliment són:\nAcció informativa: posant a disposició de l'agricultor tota la informació necessària perquè aquest conegui totes les obligacions que ha de complir en l'àmbit de la higiene i l'ús dels productes fitosanitaris (lliurament de la Guia o de material de divulgació).\nAcció de seguiment i mesures cautelars: quan no es tracti d’incompliments tipificats com a infracció ni per la Llei 17/2011 ni per la Llei 43/2002, es realitzarà una acció de seguiment del compliment detectat, la qual consistirà en instar el titular de l'explotació a esmenar els defectes detectats en un termini de temps raonable, havent d'aportar a l'autoritat competent la documentació que ho justifiqui.\nDescomptes per condicionalitat lligats als ajuts: quan en el marc dels controls es detecti un incompliment que afecti a la condicionalitat\nInici d’un procediment sancionador: en aquells casos tipificats com a infracció en la legislació de sanitat vegetal o de seguretat alimentària i nutrició


Taller per a NENS!! - Noticias Blog - Blog de MARIA JOSE MONLLEO VAQUER de Thermomix® Tarragona\nBlogosfera › Delegación Tarragona › Maria José Monlleó Vaquer › Noticias Blog › Taller per a NENS!!\nTaller per a NENS!!\nBones, un altre cop per Aqui!!\nAra us paso una Taller per Nen@s,, uns Animeu a participar??\nEl impartir desde el meu Equip Monlleo...\nNomes cal que us fiqueu en contacte en Mi.\nUs passo ingredients I enllaç Taller..\nTu pedras?? espero que no..\nSi us agradat informo et demano que en fiquis un LIKE :)


Manca d’inspiració | Des de la Mediterrània\nPàgina d'inici › Cultura i Societat › Manca d’inspiració\n[E]l pintor s’ha llevat d’hora. De bon matí, li ha semblat que l’enardiment creatiu l’assistiria, i es troba davant del cavallet amb el cap entre les mans, temerós de la blancor de la tela.\nSent la nosa dels segles de pintura que l’han precedit i vol trobar la seva veu enmig d’un cor immortal que l’eixorda. Alguna vegada ha arribat a omplir la paleta i a untar un pinzell, però la comunicació divina no es presenta i, de fet, no ha pintat mai.\nEl fragment anterior està extret de la novel·la La ciutat cansada de Pere Calders (1912-1994), publicada pòstumament el 2008, una reflexió corrosiva en clau d’humor sobre la condició humana que ens fa, alhora, rumiar i somriure.\n‹ La qüestió és saber qui mana


Nous models de participació ciutadana, a debat en la presentació de la plataforma Decidim – OCC InCom-UAB\nHome > Monogràfics > Cròniques > Nous models de participació ciutadana, a debat en la presentació de la plataforma Decidim\nNous models de participació ciutadana, a debat en la presentació de la plataforma Decidim\nEl Laboratori d’innovació democràtica i la plataforma de participació ciutadana Decidim van organitzar el passat 19 de maig les Jornades d’Innovació a la ciutat democràtica. A la trobada, que va tenir lloc a la Fàbrica de creació Fabra i Coats, van confluir acadèmics, tècnics de l’administració, desenvolupadors de programari i altres actors interessats en la transformació de les ciutats lligada a les tecnologies de la comunicació i els processos democràtics.\nA través de les diferents ponències i experiències de participació ciutadana i democràcia directa, les Jornades d’Innovació a la ciutat democràtica van proposar nous models per construir la ciutat que garanteixin drets fonamentals per a la participació democràtica dialogant amb els conflictes urbans, fomentant l’autoorganització i atenent als coneixements existents a la ciutat.\nL’acte central de les jornades va ser la taula rodona sobre els reptes de la ciutat democràtica, i en particular de Barcelona, a càrrec del professor de la Universitat Oberta de Catalunya i la Universitat de Califòrnia del Sud Manuel Castells i de l’alcaldessa de Barcelona, Ada Colau.\nManuel Castells, Ada Colau i Arnau Monterde\nManuel Castells, partidari que a internet es visibilitzin la violència, el racisme i el sexisme\nCastells va iniciar la seva intervenció assenyalant la urgència d’aprofundir en els drets humans, els quals tenim precisament per ser humans, no ciutadans, i que encara estan negats en la pràctica institucional. El sociòleg es va mostrar partidari que a internet es visibilitzin la violència, el racisme i el sexisme, precisament perquè existeixen: “En un context en què les institucions estan vestides d’hipocresia, internet és el reflex de la societat, i és millor que allò fosc se sàpiga”. El problema, cada cop més rellevant, són els bots que amplifiquen determinats missatges i violència: “La qüestió no són les notícies falses, que sempre han existit, sinó la viralitat i l’automatització que propicia internet”, va explicar el professor.\nEl sociòleg va referir-se també a la crisi del model democràtic liberal, motiu pel qual la participació ciutadana resulta fonamental: “Les institucions es troben en contradicció amb la voluntat de les persones, els partits polítics són la institució pitjor valorada, i la política, la professió més desacreditada”, va afirmar en base al seu darrer treball, Ruptura. La crisis de la democracia liberal (Alianza Editorial, 2017). Castells va explicar que sense mobilització dins les institucions no hi ha prou energia per lluitar contra les accions dels bancs i corporacions: “La reconstrucció democràtica s’està fent des de baix perquè és lloc més accessible, i per això la ciutadania ha d’estar informada”.\nL’autor de La Era de la Información. Economía, sociedad y cultura (Siglo XXI, 2001) i Comunicación y poder (Alianza Editorial, 2009) no dubta que la política municipal per excel·lència és el pressupost, i troba imprescindible que la ciutadania debati conjuntament els procediments legals: “Necessitem introduir mecanismes d’autonomia dels participants, per evitar la cooptació, i cal sobretot la voluntat política, creant programes com Decidim”, va concloure en referència a la plataforma de participació amb codi obert i protecció de dades desenvolupada per l’Ajuntament de Barcelona.\nAda Colau, defensora de la innovació en favor de la ciutadania\nPer la seva banda, l’alcaldessa d’aquesta ciutat, Ada Colau, va afirmar que “no hi ha participació sense ciutadania amb voluntat de decidir” i que el propòsit de l’Ajuntament és facilitar-ho. Colau va recordar que durant la transició és va forçar que les eleccions municipals se celebressin les últimes, i considera que el gran error va ser delegar la política als càrrecs electes: “Les forces progressistes van donar el missatge a la ciutadania que ja no s’havia de preocupar, provocant el seu desempoderament”.\nLa batllessa de Barcelona va insistir en què el pas imprescindible per a la participació és que persones estiguin informades, i en aquest sentit, va agrair la feina dels impulsors de la plataforma Decidim: “Jo vull que la meva mare utilitzi el Decidim, i sense que jo s’ho expliqui”, va expressar. El seu propòsit és que hi puguin accedir les persones sense internet i/o sense papers, com a forma d’aprofundir en la democràcia a la ciutat. “Maragall va tenir la visió d’incorporar la informàtica a l’administració pública, creant l’Institut Municipal d’Informàtica i avançant-se a altres ciutats del món. El repte avui és seguir innovant per donar protagonisme a la ciutadania i per garantir la transparència”, va concloure Colau.\nLa sessió va ser moderada per l’investigador de la Universitat Oberta de Catalunya Arnau Monterde, també membre de l’equip de Decidim. Monterde va plantejar la dicotomia entre l’smart city, dissenyada per treure el profit de les dades, i la ciutat democràtica, en tant que pràctica que només és possible a través dels moviments socials i les polítiques públiques. “Decidim vol situar-se com a referent en la gestió ètica de les dades en favor de la sobirania de les persones”, va afirmar.\nTecnologies de la comunicació i democràcia directa, casos actuals\nLes jornades van abordar els antecedents i les experiències contemporànies de participació ciutadana i democràcia directa mitjançant les TIC. La professora de Ciència Política i Dret Públic a la Universitat Autònoma de Barcelona Carola Castellá va iniciar la primera sessió oferint un marc teòric general que va servir d’introducció a la presentació de diferents plataformes digitals de participació dins i fora de l’estat espanyol.\nUna d’aquestes plataformes és ParticipaLab, iniciativa de Medialab Prado per al treball col·lectiu en processos de participació digital i física. Arantxa Mendiharat va presentar l’experiència, des de la qual ja han fet propostes per als pressupostos participatius, i també va explicar diferents models tradicionals de participació ciutadana que han servit d’inspiració a ParticipaLab. Un d’ells és el jurat ciutadà, que consisteix a decisions vinculants o referèndums i s’aplica a països com Estats Units i Canadà, on destaquen les iniciatives d’Oregon i Toronto; un altre model és l’assemblea ciutadana, en aquest cas s’ha popularitzat l’experiència irlandesa, composta per un terç de càrrecs polítics i dos terços de ciutadans electes que examinen assumptes públics i que ha permès desencallar la llei de l’avortament.\nUna altra iniciativa de mobilització ciutadana a l’estat espanyol és la plataforma Participa Castilla-La Mancha, que va presentar Alberto Abellán. El membre d’aquesta plataforma va compartir els avenços i reptes del procés de participació, que ha inclòs l’elaboració d’un esborrany de la Llei de Participació de Castella La Manxa. Participa Castilla-La Mancha compta amb 525 participants i 215 propostes presentades, xifres que es volen incrementar i que, segons Abellán, donen compte de l’interès de persones pels espais de participació directa. La plataforma aplica el programari desenvolupat per l’Ajuntament barceloní, Decidim.\nTambé va participar a les jornades l’empresa francesa Open Source Politics, que treballa amb programari lliure per adaptar-lo a les necessitats de diferents institucions locals i regionals. El membre d’aquesta empresa Virgile Deville considera que les experiències d’aplicació de les tecnologies de la informació en la governança política formen part dels bens comuns i de l’anomenada tecnologia cívica. Per a l’expert, “el repte és saber col·laborar amb els entorns físics”. Open Source Politics ha incorporat Decidim entre els seus serveis: “Decidim ja s’està aplicant als diferents nivells de l’administració pública, des del local al federal. Aquesta plataforma s’expandeix a la UE perquè és un producte de qualitat”, va explicar Deville.\nHistòria i present dels mecanismes de participació democràtica\nLa responsable d’Assessoria de la Regidoria de Participació i Territori de l’Ajuntament de Barcelona, Laia Forné, va presentar la sessió dedicada als diferents mètodes de participació ciutadana. Forné donaria pas a la regidora de Participació i Districtes de l’Ajuntament, Gala Pin, qui va mostrar la seva preocupació per la deriva europea cap a l’extrema dreta i va apel·lar a la importància que, en aquest context, l’Ajuntament de Barcelona s’obri a la participació dels habitants del municipi. Una de les accions que s’estan duent a terme és la revisió del reglament de participació ciutadana amb el propòsit que resulti en una eina real de poder, anant més enllà dels fòrums d’opinió. “Els mecanismes de participació directa han estat víctimes dels partits i les empreses, el repte és ampliar el seu ús per donar més protagonisme a la ciutadania”, va concloure la regidora.\nGala Pin, Yanina Welp i Laia Forné\nPer la seva banda, la investigadora del Centre per a la Recerca en Democràcia Directa de la Universitat de Zurich Yanina Welp va recordar que les principals mobilitzacions socials en la darrera dècada han estat per aprofundir en la democràcia o bé per instaurar-la, com va ser el cas de la Primavera Àrab. L’autora del llibre Todo lo que necesitás saber sobre las democracias del siglo XXI (Paidós, 2018) va detallar els mecanismes de participació incorporats a les Constitucions de Suïssa i Estats Units i va reflexionar sobre els diferents mecanismes de participació que existeixen en l’actualitat. “La participació directa és l’origen de la democràcia, però l’arrel de la democràcia moderna és la disputa pels mecanismes de presa de decisió i les idees. Per això cal posar atenció a qui activa aquests mecanismes, per a qui, i les conseqüències que això comporta”, va alertar Welp.\nBarcelona vol ser la capital de la tecnologia ètica i democràtica\nEl motiu de les jornades va ser la presentació del nou disseny de la plataforma de participació desenvolupada per l’Ajuntament de Barcelona, Decidim, així com la inauguració del Laboratori d’Innovació Democràtica, que vol ser un espai d’experimentació política, de noves tecnologies i de pràctiques col·laboratives.\nLa nova versió de Decidim, plataforma basada en el programari lliure i utilitzada per més d’una trentena de ciutats i organitzacions del món, és l’actualització més completa pel que fa als procediments democràtics. Així ho va explicar el coordinador, Xabier Barandiaran, per a qui “la característica de Decidim és que permet democratitzar la innovació en la mateixa plataforma, a través de Metadecidim”. Alhora, el nucli de Metadecidim, una comunitat de filosofia d’accés obert i participació directa, és la pedra angular del Laboratori d’innovació democràtica. El propòsit del Laboratori és implicar diferents agents socials en el procés d’experimentació amb la plataforma Decidim, incloent també residències d’investigadors.\nL’acte d’inauguració del Laboratori va consistir en una conversa sobre les eines d’innovació a l’Ajuntament de Barcelona. El Comissionat de Cultura, Joan Subirats, va explicar que s’estan cercant nous espais i mètodes d’intermediació per distingir els més potents, aquells que arribin als problemes de la gent i permetin canviar les relacions de poder. En quant als principals reptes, Subirats va assenyalar: “L’administració pública confon la igualtat amb l’homogeneïtat, i cal impulsar la diversitat i la transversalitat, per exemple, entre els sectors de la cultura i l’educació”.\nPer la seva banda, la Comissionada de Tecnologia i Innovació Digital, Francesca Bria, va comentar que la participació directa online s’està normalitzant als principals països europeus i a escala global. “Barcelona no té un centre emblemàtic d’innovació democràtica com el MediaLab de Madrid però compta amb iniciatives disperses que formen una important xarxa de capil·lars”, va matissar. El desig de Bria és fer de Barcelona la capital de la tecnologia ètica i democràtica, i en aquest sentit l’Ajuntament ha impulsat eines com el pla per a la sobirania tecnològica.\nFinalment, el responsable d’Economia Social, Desenvolupament Local i Consum de l’Ajuntament de Barcelona, Álvaro Porro, va alertar que l’altra cara de la moneda de la innovació en determinats models de negoci és el retall dels drets laborals. Per aquest motiu, l’Ajuntament promou un concepte d’innovació que articuli l’ètica i l’economia, en què els beneficis retornin al territori al procomú. Seguidament a la inauguració del Laboratori d’Innovació Democràtica es va presentar la Comunitat Metadecidim i va tenir lloc la 11a Sessió Operativa d’aquest equip.


Calm Rest Inn Unawatuna Sri Lanka - Ofertes d'hotels amb els MILLORS DESCOMPTES EN LÍNIA\nTemple Road,Peellegoda,,Galle,Sri Lanka, Unawatuna, Unawatuna, Sri Lanka, 80600 - Veure al mapa\nTé alguna pregunta per a Calm Rest Inn?\nMés informació sobre Calm Rest Inn\nRenovat l'any 2014, el Calm Rest Inn garanteix els seus hostes una estada plaentera a Unawatuna tant per negocis com per oci. A 4 km de l'emoció de la ciutat, aquest hotel de 1.5-estrelles gaudeix d'una excelent situació i permet accès a les millors atraccions de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nCalm Rest Inn també ofereix moltes instal.lacions per enriquir la seva estada a Unawatuna. L'hotel ofereix recepció 24 hores, magatzem d'equipatge, Zones públiques amb Wi-Fi, servei d'habitacions, transport hotel/aeroport per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara escriptori, balcó/terrassa, cortines opaques, insonorització, despertador per satisfer els clients més exigents. L'hotel ofereix instal.lacions fantàstiques, incloses centre esportiu, buceig, pesca, spa, esports d'aigua (motoritzats), per ajudar-vos a relaxar després d'un carregat dia a la ciutat. Sigui quina sigui la seva raó per visitar Unawatuna, el Calm Rest Inn és el lloc perfecte per una estimulant i emocionant escapada.


#noiestwitterbarça | Som més que un grup. Som les primeres seguidores virtuals del Barça. | Page 2\nLes àvies tenen raó: només cal que mirem al voltant per adonar-nos que hi ha floretes pertot arreu, que els ocellets tornen per veure la llum del sol mediterrani i que fins i tot els expresidents que semblaven dormir el son dels injustos tenen ganes d’aixecar-se i posar-se miraculosament a caminar…\nI, davant d’aquest panorama de renaixença i dolçor, tothom sembla feliç… Tothom? No! Un lusità que viu a la Meseta està trist, perquè es veu que ha fet la pitjor temporada de la seva vida. El gall amb la cresta més altiva del galliner va capcot i això és notícia… és que ni tan sols va tenir esma d’enfilar-se a la tribuna a què li pengessin una medallota més xula encara que la del Màgic Andreu! Com s’ha de veure!\nAixò a les #noiestwitterBarça ens sap greu, i des d’aquí ens hem pres la llibertat d’adreçar-li un consell per animar-lo.\nA nosaltres ens funciona sortir de compres i li recomanem que faci el mateix. Que vingui a Barcelona i es deixi seduir per les botigues del Passeig de Gràcia, que segueixi baixant i arribi a Plaça Catalunya (El Corte Inglés li agradarà segur!) i, si encara té ganes de més emocions, que enfili Les Rambles i arribi a Colom. Allà hi trobarà la moda que es porta per a la propera temporada!\nLa moda de la temporada que ve\nGaudeix de la nostra ciutat, donat que la portes siempre en el corasón!\nMalgrat, quin adverbi més obscur… quan ens pensem que anem per un camí de roses, apareix aquest malgrat i ens ho espatlla tot!\nQuantes coses imaginàvem completes? Quants tot ens ha esgarriat el malgrat? En Guardiola, un entrenador que ens pensàvem que veuríem envellir a Can Barça i resulta que ja ha après alemany… En Tito, un home ple de vigor que vam veure com s’havia d’apartar de la banqueta; l’Abidal…\nPer sort, tot ha tingut remei i Messi, l’ungit amb l’oli del gol, ens ha donat il·lusió, força i empenta per arribar molt lluny amb un equip que mereix el reconeixement de les #noiestwitterBarça.\nPerò si heu llegit fins aquí, si passegeu per aquest espai de paraules és perquè no us agraden els adverbis tant com els verbs. I estem d’enhorabona: aquesta temporada, el verb s’ha fet Copa. De la Lliga.\nBevem i celebrem-la! Visca el Barça i visca Catalunya!\nSi alguna cosa no ens falta a les #noiestwitterBarça és fe!\nQuan ens pensàvem que ja ho havíem vist tot, vam sentir en JR parlant en català! – Ets un pendó, Sue Ellen, li va etzibar a la dona! I a casa no donàvem crèdit que es pogués ser tan mala persona en la llengua de la padrina… un pendó ho era la filla de la merceria, però una senyora de Texas??!!\nI, és clar, es va popularitzar d’una manera tan colossal l’ús del català que després va venir allò de parlar-lo en la intimitat! Un home com en José María, amb tant de bigoti ell, arribar-nos-el a imaginar com a Josep Maria en cercles íntims… Increïble, si no fos cert!\nI d’aquí endavant els fets extraordinaris s’han anat succeint sense aturador, de tal manera que avui podem afirmar rotundament que els nostres ulls han vist coses que vosaltres mai no creuríeu…\nSi per davant de les nostres retines hi han desfilat estampes com aquestes, no podrem gaudir d’una nova remuntada?\nSí, cridem Yes, we win i encoratgem els nostres jugadors! Perquè, com deia la cançó de Hot Chocolate, creiem en els miracles…\nTot i que de vegades es puguin acabar com en aquest vídeo…\nHem triat un parell de poemes d’allò més bonics per celebrar aquest dia tan especial per als qui estimem la literatura, les roses i la passió (no necessàriament per aquest ordre). I avui, per obra i gràcia de la UEFA, podrem acabar la jornada amb el Barça! No es pot demanar més, no trobeu?\nFeliç Diada de Sant Jordi! Glücklich Sant Jordi!\nella venia, sempre,\nolorosa i benigna,\nLa ciutat de la llum, en diuen… sí, sí! Però si mirem atentament la imatge, sembla que a Londres n’hi ha més, oi?\nI és que, no només París, sinó que França sencera està sobrevalorada. Han sabut vendre molt bé la grandeur, però mireu, mireu els índexs de PIB del Banc Mundial: cinquena posició! Per davant, Alemanya, i a només 300,032,110,000$, Brasil!\nDesprés hi ha el tema gastronòmic, sí, és clar, però… El millor cuiner del món era català fins fa quatre dies i ara que ja no és ELL, el nostre veneradíssim Ferran Adrià, és en Daniel Humm, el cuiner de NoMad a Nova York! Potser el darrer reducte que els queda és el vi –si més no, fins que al Priorat no hi convidin en Robert Parker!- però penseu que si parlem de col·leccions senceres, a la France no hi són, però a La Catedral del Marqués de Riscal sí que hi tenen totes les anyades! I si parlem de xocolates, National Geografic li dóna la primera posició a Teuscher, de Suïssa!!\nDe can Teuscher\nEn Rick Peters, el prestigiós gastrònom de The Guardian, deia “All its acolytes past and present know the truth: what we with respectful familiarity call parmesan is the best cheese in the world.” No cal afegir-hi res més, oi?\nI, tot això, a què ve? Doncs que no ens fan por! Aquesta nit el nostre equip, el Barça, demostrarà que ni Ibrahimovic, ni Lucas Moura, ni Pastore, ni Lavezzi, ni Thiago Silva, ni Beckham tots junts i embolicats per regal a cop de talonari no poden amb nosaltres! Endavant Barça!\n… Ah, i un cop els haguem eliminat: “visca l’Astèrix!”\nSón boges, aquestes #noiestwitterBarça


Pàgina d'inici\tAgenda\tFira del Brunyol de l'Empordà\n22 de març de 2014 - Figueres (Alt Empordà)\nBrunyols de l'Empordà - Becky Lawton\nFigueres porta al carrer una fira d'artesania en què el brunyol de l'Empordà és el protagonista. Elaborats amb farina, ous, llet, sucre, llimona, oli, anís, canyella i un toc de coriandre, cada cuiner i, sobretot, cada àvia, té la seva recepta. Però els brunyols més singulars els trobaràs a les parades dels carrers de Sant Josep, Verge Maria, Sant Vicenç, Vilafant, Sant Pau i la plaça Josep Pla, on els pastissers i flequers d'Amics de Sant Josep en posen a la venda més de 500 quilos. Pots tastar-los amb un gotet de garnatxa o una copeta de vi.\nA la fira també hi podràs trobar un bon assortiment d'altres productes alimentaris i d'artesania. I si no t'empatxes de menjar brunyols a la tarda et pots apuntar a la xocolatada popular a la plaça Josep Pla, on els més menuts podran gaudir d'activitats infantils com un parc d'atraccions o passejades amb poni durant tot el dia.\nWeb de l'Ajuntament de Figueres / Tel. 972 03 22 00\nEscapada "Figueres, surrealisme i tramuntana"


Emmalaltir a l'estranger, què fer si tens problemes de salut en un viatge? | Consumer\nEmmalaltir a l’estranger, què fer si tens problemes de salut en un viatge?\nComptar amb un segur de viatge amb àmplies cobertures t'estalviarà disgustos, i pot ser que molts diners, però no és l'única cosa que pots fer per protegir la teva salut durant les vacances\nData de publicació: Dimecres, 03deJuliolde2019\nImatge: Darcie Tanner\nMai saps en quin moment pots emmalaltir, tenir una mala caiguda o un petit accident. I si, a més, succeeix mentre estàs viatjant fora d’Espanya, tot pot resultar molt més complicat. Per això, a més d’organitzar la maleta, abans de sortir de viatge a l’estranger has de tenir en compte el següent, com recordem en aquest reportatge: contractar un bon segur amb el màxim de cobertures possible i adaptat al teu periple; portar-te la targeta sanitària europea; si precises medicació, adjuntar un certificat mèdic sobre la necessitat de portar-la amb tu; i recórrer sempre al consolat o l’ambaixada quan et trobis en una dificultat.\nQuè has de portar en un viatge a l’estranger\nTargeta sanitària europea (TSE). La “targeta blava” és útil, però solament et garanteix rebre assistència sanitària en les mateixes condicions que els ciutadans del país i “de vegades, els països europeus inclouen copagos sanitaris o restringeixen certs tractaments que a Espanya sí estan garantits per la Seguretat Social”, explica Alberto Rubio, d’Assegurances Intermundial.\nLa targeta té validesa a Alemanya, Àustria, Bèlgica, Bulgària, Xipre, Croàcia, Dinamarca, Eslovàquia, Eslovènia, Estònia, Finlàndia, França, Grècia, Hongria, Irlanda, Islàndia, Itàlia, Letònia, Liechtenstein, Lituània, Luxemburg, Malta, Noruega, Països Baixos, Polònia, Portugal, Regne Unit, República Txeca, Romania, Suècia i Suïssa. Pots demanar-la per Internet, a través de la\nSeu Electrònica de la Seguretat Social o als centres d’Atenció i Informació de la Seguretat Social (CAISS), sol·licitant cita prèvia. La rebràs en un termini no superior a 10 dies al domicili que figura en les bases de dades de la Seguretat Social. I aquesta dada has de tenir-ho actualitzat, doncs la targeta no es lliura mai en mà.\nSegur de viatge. No pot faltar! “No ens cansem de dir-ho: és essencial tenir un segur de viatge que tingui plena cobertura, inclosa l’evacuació amb avió medicalizado. Encara que et gastis una mica més, et compensa si tens qualsevol contratemps”, sosté Juan Sebastián Mateos, assessor tècnic de la Divisió d’Emergència Consular del Ministeri d’Afers exteriors.\nEl segur ha d’adequar-se al tipus de viatge. Has de pensar en la destinació, les característiques geogràfiques i sanitàries del lloc o els plans que tinguis en ment, entre altres circumstàncies. Perquè “no és el mateix fer un creuer, que viatjar per fer esports com a muntanyisme o bussejo o visitar una capital europea”. Un bon segur metge de viatge ha d’incloure visites mèdiques d’urgències, proves diagnòstiques, trasllat a la clínica més adequada a la situació, hospitalització, operacions i repatriació, afegeix Alberto Rubio. Perquè, en general, les despeses d’hospitalització i tractament mèdic en la major part dels països “han de ser assumits pel pacient i poden arribar a ser molt elevats”.\nMedicació necessària. Si necessites medicació, has de portar-la sempre, però acompanyada d’un informe mèdic on s’especifiqui que precises aquests fàrmacs i com cal aplicar-te el tractament en cas de necessitat. I si vas amb avió, recorda que hi ha restriccions per portar medicació en l’equipatge de mà. A més, com comenta Rubio, “cal consultar sempre la normativa i les restriccions d’entrada de medicaments del país al que viatgem”.\nDes de la Divisió d’Emergència Consular, aconsellen consultar sempre abans de sortir a l’estranger les Recomanacions de Viatge que ofereix el Ministeri d’Afers exteriors.\nLa visita al metge fora d’Espanya\nAcudir al doctor fora del teu país pot resultar complicat. El convenient és anar a un centre mèdic, on t’indicaran què fer. Si estàs en un lloc l’idioma del qual desconeixes, és millor fer-ho acompanyat d’algú que controli la llengua del país (un amic que resideixi allí, personal de l’hotel…). Per a aquests casos, hi ha segurs metges de viatge “que inclouen l’assistència intèrpret a l’hora de rebre atenció mèdica”, apunta Alberto Rubio.\nSi et veus molt apurat i no saps què fer, acudeix al consolat. “I no solament en cas de malaltia. En qualsevol circumstància, l’ambaixada o consolat estem para això, per prestar ajuda als nostres ciutadans. No cal tenir timidesa per preguntar en l’ambaixada”, assegura Mateos. Però en cas de malaltia, l’ambaixada i el consolat no poden:\nGarantir-te un tractament millor que l’atorgat als nacionals del país.\nPosar a la teva disposició personal perquè actuï com a intèrpret, guia o assistent social.\nAbonar les despeses de trasllat de restes mortals a Espanya o realitzar actuacions relacionades que en l’àmbit d’aquest trasllat, doncs corresponen als familiars.\nNo obstant això, això funciona així en general (el personal és limitadísimo), però com explica l’assessor d’Emergència Consular, “hi ha casos i casos. La norma general és no posar un intèrpret, però s’estudia cas per cas i, segons la gravetat, complexitat o les circumstàncies de cada situació s’actua o no”.\nEm volen hospitalitzar a l'estranger, què faig?\nSer hospitalitzat fora d’Espanya? Hi ha vegades en les quals no queda més remei. Si és una urgència (apendicitis, un accident pel qual hagis de ser intervingut en l’acte…), no quedarà més que passar pel quiròfan a un altre país. Si no tens segur, has d’estar preparat per a tu fer front a les despeses, que poden ser molt elevats.\nSi no es tracta d’una urgència però la malaltia requereix hospitalització, pots tornar a Espanya per ser hospitalitzat al teu país, sol·licitant la repatriació (si els metges ho estimen oportú). En aquest cas, és primordial també tenir un segur de viatge que inclogui aquestes despeses i els de avió medicalizado (o, per endavant, consultar la teva assegurança de vida o sanitari, que de vegades inclou aquestes cobertures i pot ser que ho desconeguis)


L’Espanya de Marc Bertomeu - El PORTAL - Catalunya Nord Digital\nL’Espanya de Marc Bertomeu\nSegons s’afirma en una piulada a twitter, en aquestes setmanes d’estat d’alarma s’ha demostrat que l’estat de les autonomies, definit com una estructura concebuda per respondre a criteris polítics però, de cap manera, a necessitats administratives, no és pas imprescindible però, tot i així —encara sort, podem dir— no és inútil; per tant, deduïm que per a alguna cosa deu poder servir.\nMalgrat les aparences, l’autor d’aquesta piulada no és cap representant de Ciutadans ni del PP sinó que es tracta de Marc Bertomeu, ex-líder de Podem a Barcelona, reconegut crític amb l'independentisme. Que la piulada no procedeix de Vox es veu de seguida perquè, tal com ens podem imaginar, en opinió de la formació ultradretana, xenòfoba, reaccionària i desaforadament espanyolista, l’estat de les autonomies és, amb tota probabilitat, no sols inútil sinó, a més, perjudicial per a Espanya i la seva grandesa imperial, que ells potser deuen saber exactament en què consisteix i quina mena de resposta pot donar als reptes de la societat d’avui dia.\nA Catalunya, en són molts aquells per als quals prescindir de l’estat de les autonomies significa bastir una República Catalana independent, però, com és lògic, Marc Bertomeu deu pensar en una Espanya única on no hi hagi cap altre govern que el de Madrid i, potser en tot cas, per damunt de les diputacions provincials, una mena de governs regionals amb competències exclusivament administratives i, compte, podríem afegir-hi, que aquestes regions no serien pas les històriques sinó unes de noves que es crearien des de Madrid per decret; així, igual podríem imaginar-nos Barcelona com a capital d’una regió del Gran Nordeste formada per les províncies de Barcelona, Tarragona, Lleida, Girona, Osca, Saragossa, Terol i Cuenca, i qui parlés de Catalunya, Aragó o Castella seria potser no pas un perillós separatista, com ho baladrejarien a Vox, sinó una espècie de sentimental romàntic, carrincló, folklòric, provincià i arcaic del tot incapaç d’adaptar-se al progrés i a la modernitat que representa l’Espanya unida. No estic pas acusant Bertomeu de voler implantar a Espanya el model territorial de França, perquè, tot i que constitueix un bon referent, per imaginar una Espanya ultracentralista no crec que calgui estar al corrent de la moda de París. En la seva piulada, Bertomeu no va dir res sobre la monarquia; en conseqüència, no m’atreveixo pas a donar per fet que la seva Espanya única i indivisible hagués de ser, necessàriament, republicana.\nNo dubto pas de la sinceritat dels dirigents o representants dels Comuns que parlen de federalisme o d’estat plurinacional, però, com podem veure, dins dels Comuns també hi ha lloc per a Marc Bertomeu o, també, per a l’ex-senador Òscar Guardingo, el qual ha secundat, també a twitter, la broma de Francesc Trillas, secretari d'economia i hisenda del PSC, que caldria constituir una mena de guetos o de reserves per als independentistes seguint el model dels territoris amish o del barri àcrata de Copenhaguen, i per a Laura López, candidata per Girona a les eleccions generals espanyoles de novembre de 2019, que, en una entrevista al Diari de Girona, va titllar de vividor el president Carles Puigdemont i va justificar la presó dels dirigents independentistes, tot i que, això sí, va demanar-ne l’indult. Sobre la facècia de Guardingo i Trillas, dir que, per començar, el gueto que ells proposen hauria de ser prou ampli i espaiós perquè hi cabessin, sense estar-hi estretes, totes les persones que voten a partits independentistes; d’altra banda, si en aquesta reserva, es pogués viure sense espoli fiscal espanyol, centralisme econòmic madrileny, imposició del castellà ni tampoc monarquia corrupta i submissió a un estat repressor i autoritari, vés que no acabés passant que tothom demanaria poder-hi entrar fins que, al final, els únics que se’n quedessin fora fossin, precisament, ells dos. Després de quaranta anys d’estat de les autonomies, creure en un federalisme espanyol penso que no té cap mena de sentit i, d’altra banda, el concepte d’estat plurinacional el considero absurd perquè si de debò resulta que no existeix una nació espanyola sinó, només, un conjunt de nacions —catalana, basca, gallega, castellana, etc— llavors l’estat espanyol ha de desaparèixer, simplement, perquè no té raó de ser. L’estat no és res més que l’aparell polític de què es dota la nació per poder administrar-se i governar-se; per tant, per quina raó haurien d’estar els castellans, catalans, bascos, gallecs, etc encabits dins d’un mateix estat si no formen part d’una mateixa nació? I si resultés que els catalans són una nació diferent de l’espanyola, aleshores els espanyols estarien en el seu legítim dret de preguntar-se per què han de compartir estat amb una gent que no són de la seva nació.


Victòria d'alta tensió a Les Franqueses (1-2) Victòria d'alta tensió a Les Franqueses (1-2)\nVictòria d'alta tensió a Les Franqueses (1-2)\nVíctor León i Carlos Silva celebren el gol del segon a Les Franqueses. (Albert San Andrés)\n18/03/2017 - Esports\nLa UE Castellar suma tres importants punts en un partit amb emoció fins al final\nDos gols de Víctor León i Carlos Silva han fet sumar els tres punts a la UE Castellar al derbi de vallesos a Les Franqueses. Els de Juan Antonio Roldán superen al seu predecessor a la taula i aconsegueixen la segona posició provisional a l'espera del que faci el Can Rull contra el Bellavista Milán. El partit, marcat per la tensió i la duresa a la primera part, ha tingut dues cares, amb una primera part més ofensiva i una segona més tàctica per part dels castellarencs.\nAmb una impecable i remullada gespa, el Municipal de Corró d'Avall rebia a un Castellar que arribava amb les baixes per lesió dels defenses Èric Serna i Carlos Raya, però carregada de moral per emportar-se els tres punts, en un partit a vida o mort per seguir a la part alta de la taula. Les Franqueses, en tercera posició amb un punt més que els de Roldán i també necessitats de victòria per seguir en la lluita per la promoció d'ascens, volien fer del seu camp el fortí necessari per guanyar.\nEls dos conjunts saltaven amb nerviosisme al terreny de joc, sabedors del que es jugaven. El ritme era frenètic als primers compassos de joc, però els blanc-i-vermells circulaven la pilota amb fluïdesa davant de la pressió franquesina.\nEl mig camp de Roldán portava el ritme, amb un Carlos Ortiz incommensurable, fent de mariscal del seu equip i obrint el camp a banda i banda. Era ell qui enviava una pilota llarga a la banda pel control de Jairo Díaz. El davanter centrava escorat gairebé al córner i Víctor León enviava una pilota creuada i rasa que passava per sota de Daniel Sánchez, que tot i tocar-la no podia evitar el primer gol visitant.\nAmb el gol, l'equip local despertava i Ortiz veia una groga per una forta entrada a la frontal de la gran. La precipitació passava factura a Les Franqueses, que tot i intentar-ho, no aconseguia aproximar-se amb perill a la porteria de Marc Ollé fins al minut 19, on una estirada acrobàtica evitava l'empat.\nEl partit començava a posar-se dur i el defensa local Sergio Visdomines li etzibava un cop de peu a Jairo, després de caure a terra en una lluita al límit de l'àrea, que ni el línia -a escassos metres de l'acció- ni l'àrbitre veien, perdonant una expulsió clara. A la següent jugada, Dani Quesada li tornava el cop a Visdomines i veia una groga justa.\nJordi Jornet no ho veia clar i al 34 feia un doble canvi, fent saltar al terreny de joc al migcampista Mahamadou Tunkara per Marc Carmona i al davanter David Sánchez per Bilal Marroun.\nEls canvis però, no tenien efecte i dos minuts després, Carlos Silva enganxava una pilota un metre enrere del punt de penal per afusellar Sánchez. Era el 0 a 2 i el Castellar encara gaudiria d'alguna ocasió més, tot i que l'equip blanc-i-blau tornava a posar a prova a Ollé al 38. Amb aquest resultat s'arribava al descans per temperar els nervis.\nLa segona part començava amb la fogositat dels locals, que xutaven tres vegades als primers cinc minuts de joc, tot i que una ordenada defensa castellarenca evitava la retallada dels de Jornet.\nAquesta seria la tònica de la segona part, on si més no, el joc ofensiu del Castellar no destacava per la seva vistositat, sí que ho feia el defensiu, que amb un impecable ordre tàctic guanyava la partida al rival.\nIsaac Serna, Silva i Jairo gaudien d'algunes ocasions clares que no materialitzaven, però el resultat no es veia perillar en cap moment, pel que els de Roldán esperaven als franquesins sense arriscar més del necessari.\nEl col·legiat afegia cinc minuts pel temps perdut i els canvis, moment on una de les pilotes penjades a l'àrea era aprofitada per Albert Muñoz, que retallava distàncies amb tres minuts per jugar, uns tres minuts que es feien agònics pel Castellar, tot i que es resolien amb efectivitat.\nEls castellarencs s'emportaven la victòria i ja han aconseguit guanyar a la segona volta a dos dels tres rivals directes: Can Rull i Les Franqueses, abans de rebre al líder el pròxim diumenge al Pepín Valls, en un partit que serà clau pel desenllaç de la lliga.\n"Hem fet una molt bona primera part, llegint molt bé el partit i amb un joc molt clar i efectiu i molta feina dels jugadors que han treballat moltíssim, deixant-se l'ànima al camp" ha explicat el tècnic a peu de gespa del Municipal de Corró d'Avall. "A la primera hem estat molt bé col·locats i contrarestant el seu joc, evitant les arribades. Hem pressionat quan ho havíem de fer, hem gaudit d'ocasions i replegat molt bé. A la segona ells s'han limitat a penjar pilotes a l'olla i a acumular jugadors a dalt, però ho hem defensat bé, gaudint d'ocasions a la contra".\nEl tècnic no vol llençar les campanes al vol i després de superar al segon rival de la part alta creu que "s'ha d'anar partit a partit i les ganes, la il·lusió i l'esforç no faltaran. El Cardedeu és el pròxim rival, pel que és el següent objectiu".\nGràcies a aquesta victòria, la UE Castellar puja a la segona posició, que dóna dret a la promoció d'ascens, tot i que el Can Rull encara ha de jugar diumenge el seu partit enfront l'altre equip de Les Franqueses, el Bellavista Milán, equip immers en la lluita per evitar el descens de categoria.


Cap de setmana de música i màgia al Teatre El Magatzem\nL'actriu Virginia Martínez i el Mag Gerard seran a Tarragona els dies 10 i 11 de novembre ,a les 20:30h, i a les 12h, respectivament\nImatge de l'espectacle 'Strange Fruit' de Virginia Martínez i Dani Campos CEDIDA\nDijous, 08 Novembre 2018 09:49\nEl cap de setmana arriba al Teatre Magatzem amb l'actuació de Virginia Martínez, el dissabte 10 de novembre a les 20:30h. L'obra 'Strange fruit' proposa a l'espectador una reflexió individual, racial, política i de gènere a través de les cançons que durant dècades han interpretat les dones afroamericanes. Martínez estarà acompanyada a escena per la veu i el piano de Dani Campos amb un repertori que inclou molts estils: des de gospel, passant pel soul o el blues, fins al teatre musical i al pop-rock. L'entrada tindrà un preu de 10 euros per socis, 12 si es compra l'entrada anticipada i 14 a guixeta.\nEl diumenge, a les 12h, continuarà l'espectacle amb 'Màgia, comèdia i confeti' de la mà del Mag Gerard, que presentarà una obra per a tota la família on barreja amb un estil propi la màgia visual amb la comèdia. El mag oferirà als espectadors tot un seguit d’efectes màgics que es convertiran en un viatge per les diferents especialitats de l’art de l’impossible. L'espectacle, englobat dins del Festival Teatre Màgic té un preu de 6 euros per socis, 7 si es compra l'entrada anticipada i 8 a guixeta.


elMercadal - Diari optimista de Catalunya - Advocats en busca de la felicitat\nSer advocat de negocis és una de les professions més ben pagades que existeixen, sobretot si s'arriba a la condició de soci. A més, molts d'ells gaudeixen de prestigi i èxit en les seves carreres professionals al capdavant de grans operacions i importants plets. Alguns són reconeguts, lloats i, fins i tot, premiats. I no obstant això una gran part d'aquests professionals no és feliç.\nUna enquesta realitzada als EUA va reflectir que el 52% dels advocats en exercici es descriuen com insatisfets i el seu problema no és econòmic.A més d'estar desencantats, els advocats tenen major risc que la resta de treballadors per a la depressió, fins i tot en acabats de sortir de les facultats de dret.\nUna enquesta realitzada per la Universitat John Hopkins va mostrar un trastorn depressiu molt més gran en tres de les 104 ocupacions enquestades. Els advocats van encapçalar la llista, patint depressió a una velocitat 3,6 vegades superior a qualsevol altre treballador. A més, es va constatar que els advocats també pateixen d'alcoholisme i consum de drogues il·legals en taxes molt més altes que altres professions.\nPer això seria bo que la professió d'advocat fos limitada a 5 hores al dia com a màxim per tal d'evitar un estress insuportable que fa que aquests professionals puguin patir malalties mentals, no poder tenir cura de la seva família, o hagin de recòrrer al alcohol i substàncies tòxiques com la cocaína per evadir-se de la realitat.\nLlegir 7047 vegades\tDarrera modificació el Divendres, 14 Octubre 2016 05:15\nMés en aquesta categoria: « El descobriment de la felicitat Els bars, restaurants i discoteques de luxe podrien arribar aquest any a Catalunya »


BLOG · METEONTINYENT: Trobada als Serrans: 1r aniversari de l'estació meteorològica de Titaguas\nTrobada als Serrans: 1r aniversari de l'estació meteorològica de Titaguas\nDetall posterior de la nova samarreta d'AVAMET\nQualsevol excusa és bona per reunir-se amb els companys d'afició, però esta vegada pagava la pena: un cap de setmana a Titaguas i Aras de los Olmos, on la meteorologia i l'astronomia van de la mà.\nFa poc més d'un any, AVAMET inaugurava la seua segona estació pròpia a Titaguas, en concret a les instal·lacions de Cosmofísica. Aquella llavor va germinant i ara s'ha posat en funcionament una gàbia meteorològica manual, primer element del futur parc meteorològic i astronòmic de la localitat.\nDetall de l'instrumental de la gàbia, a la qual per cert li falta un petit ajust per la part posterior\nEl matí del dissabte va estar dedicat a les ponències de Daniel Millán, el nostre tresorer ("1 any d'observacions a Titaguas. Estació automàtica d'AVAMET de Titaguas-Cosmofísica"), de Joanma Bullón ("25 anys de meteorología a Aras dels Oms (1989-2014)" i “Meteorologia del Javalambre Valencià a 1750 metres d’altitut”) i d'Ángela del Castillo, directora de l'Escola de Ciències Cosmofísica de Titaguas ("La Meteorologia a l’Escola de Ciéncies de Cosmofísica").\nPer la vesprada, i abans de l'arribada del gruix del grup, els assistents van tindre una visita guiada per Titaguas i el seu meravellós entorn.\nDe nit vam gaudir d'una observació astronòmica sota les directrius d'Ángela i Emilio, als quals agraïm la seua hospitalitat i disposició.\nLa Lluna, Mart, Spica i en primer pla l'estació meteorològica Davis Vantage Vue\nL'Osa Major culmina la cúpula de l'observatori de Titaguas\nEl diumenge les activitats es van traslladar a la veïna població d'Aras de los Olmos, posseïdora d'un cel excepcional per a l'observació astronòmica i a on hi ha instal·lats diferents telescopis. Abans d'una ruta d'un parell d'hores per les serres del voltant, Joanma Bullón feia mostra de la seua meticulositat en la presa de dades meteorològiques.\nJoanma Bullón fent l'observació diària en l'observatori d'Aras de los Olmos\nUn merescut dinar al restaurant "Las Sabinas" d'Aras Rural va ser el preludi d'una de les activitats més esperades i que no va ser possible al matí: l'observació del sol per projecció amb el telescopi que té Joanma per a este tipus d'activitats. Vam quedar meravellats per la immensa base de dades d'imatges solars en tres bandes diferents que ha recopilat en els últims 30 anys. Un tresor i una tasca poc reconeguts.\nDetall de l'espill del telescopi\nLa Cambra d'Aras disposa de molt d'instrumental per a l'observació solar\nEl disc solar amb les típiques taques, reflex de l'activitat de l'estrella\nVam arribar a casa rebentats, però ja estem pensant en la pròxima trobada, al setembre, que enguany afegirà al típic sopar "buscant la gota freda" la instal·lació d'una estació meteorològica al càmping de Mariola. Vos mantindrem informats!\nPosta de sol a Titaguas. En primer pla, la gàbia oficialment inaugurada el dissabte\nAras de los Olmos. El pas d'un front va impedir l'observació solar al matí\nExcepcional ombra per a descansar i escoltar a Joanma Bullón\nEl cel es va mostrar generós oferint-nos boniques formacions nuvoloses\nQuantes espècies de pi vam ser capaços d'identificar?\nLa pluja no va fer acte de presència\nPublicat per Rafael F. a 18:42\nEtiquetes de comentaris: Astronomia, AVAMET, Instrumentació, Núvols, Sol, Trobada\nTrobada als Serrans: 1r aniversari de l'estació me...\nResum meteorològic de juny de 2014


Arxius de Agències - Pàgina 2 de 6 - SPC Sindicat de Periodistes de Catalunya - Sindicat de Professionals de la Comunicació\nEls treballadors de l'ACN fan vaga de 24 hores avui 15 de maig en protesta per l'ajust pressupostari de 600.000 euros que ha obligat la Generalitat i que ha suposat l'acomiadament de 7 persones de la plantilla. En un comunicat fet pel comitè d’empres s’indica que “tot i que tots els grups polítics del Parlament van aprovar el passat mes d'abril una moció on s'instava a la direcció de l'ACN a negociar amb els representants dels treballadors, la direcció ha tirat pel dret i ha optat per acomiadar 7 persones de manera unilateral, sense donar cap oportunitat a la negociació”.\nEls treballadors de l’ACN han convocat dos dies de vaga, del 8 al 10 d’abril, per protestar contra la decisió de l’empresa de retallar el pressupost de 2013 que suposarà l’acomiadament d’un número indeterminat de treballadors. Els treballadors també han decidit que el dijous 4 d’abril els teletips de l’agència no inclouran talls de veu, ni vídeo ni fotografies. Els treballadors han decidit en assemblea exigir a la direcció que obri “immediatament una taula de negociació amb el comitè per estudiar mesures alternatives que evitin l’acomiadament de personal de la plantilla”.


No cal insistir molt en què la depressió afecta l’economia i els ànims d’aquells que fa molt pocs anys es menjaven el món. Tanmateix, a tots els àmbits, i també a l’empresarial, hi ha gent dinàmica i crítica que es planteja com eixir del clot i s’ajunta per veure possibles alternatives.\nLa xarxa social ‘Networking Safor’, encetada per Javier Nogueroles, va organitzar fa uns dies un debat sobre el futur econòmic de la comarca amb l’interrogant de qué le haría falta a la Safor para ser más dinámica.\nEntre altres coses, el debat va començar amb una reivindicació del tren Gandia-Dénia i del famós eix mediterrani; també amb el reclam de tot un seguit d’infraestructures públiques com ara l’accés nord al port o la circumval·lació d’Oliva i Bellreguard. Tanmateix, com es va fer palès, quedava enlaire ‘la’ pregunta: no és això cosa de l’administració i dels polítics? què s’hi pot fer, en realitat, començant pels mateixos ‘emprenedors’ presents?\nUna de les primeres propostes, entre antiga i novedosa, va girar al voltant de la creació d’una marca i una imatge de la ciutat: tornàvem, així, a la iniciativa pública, si bé el polemitzador, foraster, portava ‘in mente’ l’experiència brasilera segons la qual, ‘curiosament’, els comerciants invertien en grans contenidors culturals, emblemàtics, que donaven serveis i bones vibracions als seus clients.\nD’altres, valents, insistiren en la recerca d’un plus valor per als productes agrícoles, tot evitant així la ruïna evident dels nostres camps. Algú incidí en la planificació i la necessitat d’una major formació dels polítics, i dels mateixos empresaris. Encara s’hi va parlar, també, de la pressió, en la necessitat de formar un ‘lobby’... Potser en el futur el debat condueixca a una anàlisi DAFO, ço és, a identificar debilitats, amenaces, fortaleses i oportunitats de l'economia comarcal.\nTot plegat, es va veure, si més no, que hi ha persones vives, sensibles, crítiques i esperançades en molts àmbits de la societat. També en el de vegades sobrevalorat i a voltes malvolgut món de l’empresarial. I, atenció! això no quedarà així. A veure vindre.\nECONOMIA LA SAFOR TUTTI FRUTTI


Bloc d’en Joan Panisello: de gener 2022\nEl butlletí bimensual REVISTART, editada a Barcelona, dedica un espai a comentar diverses activitats recents de Joan Panisello. Comenta Joana Abril.\nEn primer lloc parla, en una entrevista que li fan al Canal TE de Tortosa, de la participació de Joan Panisello al 49è Congrés de l’AIC (Acadèmia Internacional de Ceràmica) explicant algunes de les obres presentades al certamen.\nMés informació: https://joanpanisello.blogspot.com/2021/09/\nParla també del darrer llibre, el que fa el número 12, que li han dedicat escriptors i poetes romanesos, il·lustrat amb obres de ceràmica i escultura fetes per ell. En aquest cas l’autora va ser: Gabriela Banu. Més informació: https://joanpanisello.blogspot.com/2021/08/\nEn tercer lloc també comenten de la lliçó magistral impartida per internet el dia 6 d’octubre de 2021dintre dels actes docents realitzats a l’Escola de Ceràmica Rogelio Yrurtia de Mar del Plata, Argentina. Coordina: Maria Laura Galeotti Més informació: https://joanpanisello.blogspot.com/2021/10/


Reprenen les vacances socials amb un contingent de places reservat per a persones majors beneficiàries de la renda valenciana d’inclusió – BÉTERA – toda la información del Bétera, Valencia\nReprenen les vacances socials amb…\nLa Vicepresidència i Conselleria d’Igualtat i Polítiques Inclusives reprendrà en 2022 el programa de Vacances Socials, que enguany comptarà per primera vegada amb la reserva del 5% de les places convocades per a persones majors beneficiàries de pensions no contributives o de la renda valenciana d’inclusió.\nLa directora general de Persones Majors, María José Pérez, ha explicat que es tracta d’una iniciativa emmarcada en l’Estratègia Valenciana d’Envelliment Actiu i la Lluita contra la Soledat no Desitjada impulsada per la Conselleria, amb la qual es vol oferir a les persones majors amb menys recursos activitats d’oci i temps lliure.\nEl departament d’Igualtat i Polítiques Inclusives convoca anualment el programa de vacances socials perquè les persones majors gaudisquen d’un període vacacional amb la possibilitat de conéixer diferents racons turístics de la Comunitat Valenciana, al mateix temps que es fomenta l’intercanvi social i cultural amb un programa d’activitats dissenyat per al desenvolupament personal, ocupació del temps lliure i la promoció de l’envelliment actiu.\nEl programa, ha assenyalat la directora general, permetrà que les persones majors puguen reprendre “els hàbits per a un envelliment actiu i saludable a través de la seua participació en les activitats de caràcter social, cultural i turístic-recreatiu que contempla”, després que al març de 2020 haguera de cancel·lar-se per la pandèmia de la COVID-19.\nEl percentatge de reserva de places per a les persones majors que reben una prestació per la renda valenciana d’inclusió aconseguirà al voltant de 1.100 places de les 20.000 que anualment es convoquen.\nPérez ha precisat que en tot cas el nombre total de places que es posen a la disposició de les persones majors enguany estarà condicionat per les circumstàncies especials de la pandèmia.\nUna altra de les novetats que inclou el programa per a l’any vinent és l’aposta per instal·lacions que utilitzen energies renovables, consum de productes de proximitat, i que no externalitzen els serveis de cuina.\nEn aquesta mateixa línia, i en el marc de l’Estratègia Valenciana d’Envelliment Actiu i la Lluita contra la Soledat no Desitjada, des de la Conselleria s’ha decidit també ampliar la dinamització dels CEAM (centres especialitzats d’atenció a majors) amb 16.500 hores més d’activitats socioculturals que s’impartiran és pròxim anys en aquesta mena de recurs. Per províncies, 9.200 corresponen a la província d’Alacant, 3.400 a la de València i 3.900 a la província de Castelló.\nL’Estratègia Valenciana d’Envelliment Actiu i Lluita contra la Soledat no Desitjada 2020-2025 s’ha dissenyat com una eina dinàmica i eficaç perquè les polítiques orientades a les persones majors els permeten continuar gaudint al màxim de la vida de la millor manera possible i acompanyades de tota la societat.\nInclou un pla de mesures i iniciatives com a full de ruta per a impulsar polítiques orientades a fer que les persones majors puguen gaudir de la plenitud de la vida, de la tranquil·litat i del temps lliure, per a cuidar-se i per a afrontar nous reptes que els facen sentir-se bé, ha indicat María José Pérez.


Cop d'efecte per la ramaderia extensiva a la vall del Corb - XCatalunya.cat\nPresenten un nou projecte de ramaderia extensiva de vaques de l’Albera per netejar els boscos de la vall del Corb\nCop d'efecte per la ramaderia extensiva a la vall del Corb\nAquest diumenge s’ha presentat Vaquers del Corb, un nou projecte per recuperar la ramaderia i cria extensiva de vaques de l’Albera als boscos de la vall del Corb. La iniciativa té com a objectiu principal fer una gestió forestal i de prevenció d’incendis ja que els animals s’alimenten del sotabosc, a més de produir carn ecològica.\nEl bestiar de raça autòctona, 16 vaques i un toro, van arribar a Guimerà (Urgell) fa dues setmanes i, després de passar per un període d’adaptació al medi en una pleta, aquest diumenge han començat a pasturar pels boscos de la vall. De moment, les vaques estan netejant una primera finca de 25 hectàrees, però la idea dels impulsors del projecte és aconseguir més terrenys on s’hagi de netejar el sotabosc.\nVaquers del Corb ha presentat aquest diumenge la iniciativa en una jornada amb agents, empreses i entitats del territori. El projecte l’impulsen David Sandoval, veí de l’Ametlla de Segarra, i Miquel Bofarull, de Guimerà, amb el suport de l’Associació per al Desenvolupament de la Vall del Corb i de Territori de Vincles.\nEls dos socis feia temps que volien tirar endavant el projecte, però va ser l’incendi de la Conca de Barberà i l’Anoia de l’any passat el que l’ha “accelerat”. “Penses, què podríem haver fet si el vent hagués bufat al revés cap aquí? Tal com estan els boscos és una bomba de rellotgeria i ens hem de moure”, ha dit un dels socis, David Sandoval, que considera que la ramaderia extensiva és “l’única manera” que té el territori de controlar el sotabosc i, així, prevenir els incendis forestals.\nI és que els propietaris dels terrenys no netegen el boscos perquè no els surt a compte i l’administració tampoc ho fa perquè es tracta de finques privades. Així doncs, Vaquers del Corb neix amb l’objectiu de buscar la manera de treure rendibilitat a la neteja del bosc.\nTanmateix, Sandoval diu que el projecte és “una mica romàntic” ja que, de moment, “està molt lluny” d’aconseguir que sigui rendible econòmicament. “Però té una rendibilitat social tan gran que entenem que podem cobrir les despeses que generin”, argumenta.\nPrincipalment, els costos del projecte corresponen al tancament perimetral de les finques i al subministrament de farratges de suport als animals. D’altra banda, per finançar el projecte confien rebre ajuts públics i, d’aquí un any i mig, també començaran a comercialitzar carn ecològica a comerços de proximitat.\nPel que fa el bestiar, els impulsors han escollit les vaques de l’Albera perquè són àgils i de petita estatura i estan molt ben adaptades a viure en zones boscoses, ja que la seva alimentació es basa en la vegetació del sotabosc. “És una vaca molt valenta, molt rústica i la que s’adapta més bé a viure en llibertat tot l’any i s’alimenta, no només de pastura, sinó d’arbustos i arbres. És com una cabra gran, és la millor”, explica Sandoval.\nA la vegada, el projecte contribueix a la protecció d’aquesta raça de vaca autòctona de Catalunya, que està considerada una espècie en perill d’extinció.\nEl bestiar va arribar a Guimerà el 19 de març. Son 12 vaques adultes, 4 vaques de menys de 3 anys i un toro jove. A més, algunes de les vaques van arribar embarassades i en aquestes dues setmanes n’hi ha dues que ja han parit, un vedell cadascuna.\nEls animals han passat dues setmanes en una pleta per adaptar-se al medi i aquest diumenge han començat a pasturar per un bosc de 25 hectàrees de Guimerà, tot i que la idea de Vaquers del Corb és aconseguir més terrenys on també calgui fer neteja del sotabosc.\nTags: la vall del Corb, ramaderia\nAnterior Aquesta empresa s’instal·la a Mont-roig del Camp i crea 500 llocs de feina\nNePròximxt Fort creixement de les exportacions de vi i cava catalans